Medina (provins)

Medina, også kjent som Al Madinah (arabisk: المدينة المنورة; Al-Madīnah al-Munawarah), er en provins som ligger i det vestlige Saudi-Arabia, delvis langs Rødehavet. Provinsen har et areal på 151 990 km². Ved folketellingen i 2004 haddeprovinsen 1 512 076 innbyggere. Administrasjonssentrum i provinsen er den hellige byen Medina, hvor mesteparten av befolkningen bor. Medina regnes som islams nest helligste by, etter Mekka. Andre viktige byer er havnebyen Yanbu og Badr Hunayn. Nåværende guvernør i Medina er Faisal bin Salman. I provinsen finnes også de før-islamske arkeologiske utgravningene i Mada'in Saleh, som er oppført på UNESCOs verdensarvliste. Guvernementer Provinsen Medina er delt inn i syv guvernementer (muhafazah). Folketallet ved folketellingen i 2004 er oppgitt i parentes. Al Madinah (995 619) Al Hunakiyah (52 549) Mahd Al Thahab (53 687) Al 'Ula (57 495) Badr (58 088) Khaybar (45 489) Yanbu Al Bahar (249 797) Referanser